Lakaran "helang Salahuddin" asal dari Kubu Kota Kaherah, Kaherah, Mesir.
**Helang Salahuddin** (Arab: عقاب صلاح الدينcode: ar is deprecated ), juga dikenali di Mesir sebagai helang Mesir (العقاب المصريcode: ar is deprecated )  atau **Helang Republik** (العقاب الجمهوريcode: ar is deprecated ) merupakan lambang helang yang terdapat pada jata-jata negara Arab seperti Mesir, Iraq, Palestin dan sebagainya.

Asal-usul
---------

 Lakaran semula lambang peribadi Salahuddin.
Pengasas dinasti Ayyubiyah, Salahuddin al-Ayyubi pernah berlambangkan bendera kuning yang dihiasi dengan helang sebagai lambang peribadi beliau. Kubu Kota Kaherah yang dibina semasa pemerintahan Salahuddin di Mesir, mempunyai ukiran helang besar pada tembok barat yang dipercayai menggambarkan lambang Saladin. Lambang helang kini tidak berkepala, tetapi pada asalnya berkepala dua menurut penjelajah Uthmaniyah, Evliya Çelebi. Garis-garis haluan pada helang ini tidak sepadan dengan yang ada di dinding, menunjukkan bahawa ia ternyata dipindahkan ke lokasi sekarang selepas zaman pemerintahan Saladin, mungkin sewaktu pemerintahan Muhammad Ali ketika bahagian atas tembok dibina semula. Lambang helang berkepala dua juga digunakan pada duit syiling Al-Adil I, seorang sultan Ayyubi dan saudara kepada Salahuddin.

Sejarah moden
-------------

Dalam sejarah moden, helang yang kini tampil denga rupa bentuk kekuningannya pertama kali diperkenalkan sebagai jata Republik Mesir semasa revolusi Mesir 1952. Jata ini kemudian diwarisi ke dalam jata Republik Arab Bersatu pada tahun 1958, dan semenjak inilah "helang Mesir" atau "Helang Salahuddin" diberi makna baharu sebagai lambang nasionalisme dan perpaduan.

Berikutan Revolusi Ramadan 1963 oleh Parti Ba'ath Iraq, helang Arab diperkenalkan sebagai lambang baru Iraq yang secara langsung berdasarkan reka bentuk yang digunakan oleh Gamal Abdel Nasser untuk revolusi Mesir.

Persekutuan Republik Arab yang ditubuhkan oleh Muammar Gaddafi pada tahun 1972 pada mulanya berlambangkan Rajawali Quraisy tetapi beralih kepada helang Arab pada tahun 1984. Sebaliknya, Republik Arab Libya Gaddafi pada tahun 1969 juga berlambangkan helang Salahuddin tetapi bertukar kepada Rajawali Quraisy pada tahun 1972. Pada revolusi Mesir 2011, helang dikaitkan dengan rejim Hosni Mubarak. Mehrez (2012) menceritakan grafiti lukisan stensil yang berupa Helang Salahuddin yang terbalik sebagai seruan untuk menggulingkan kerajaan.

Galeri
------

* Jata pertama Republik Mesir (1953–58)Jata pertama Republik Mesir (1953–58)
* Jata negara Mesir masa kini (1984 – sekarang)Jata negara Mesir masa kini (1984 – sekarang)
* Jata negara Iraq yang digunakan setelah Revolusi Ramadan (1965-1991)Jata negara Iraq yang digunakan setelah Revolusi Ramadan (1965-1991)
* Jata negara Iraq masa kini (2008 – sekarang)Jata negara Iraq masa kini (2008 – sekarang)
* Jata Republik Arab Libya (1969-1972)Jata Republik Arab Libya (1969-1972)
* Jata negara Palestin masa kiniJata negara Palestin masa kini
* Jata negara Republik Arab Bersatu (1958–1961)Jata negara Republik Arab Bersatu (1958–1961)
* Jata negara Republik Arab Yaman (1962–1966)Jata negara Republik Arab Yaman (1962–1966)
* Jata negara Republik Arab Yaman (1966-1974)Jata negara Republik Arab Yaman (1966-1974)
* Jata negara Republik Arab Yaman (1974-1990)Jata negara Republik Arab Yaman (1974-1990)
* Jata negara Republik Demokratik Rakyat Yaman (1970-1990)Jata negara Republik Demokratik Rakyat Yaman (1970-1990)
* Jata negara Republik Yaman (1990-sekarang)Jata negara Republik Yaman (1990-sekarang)

Rujukan
-------

1. ↑  Smith, Whitney (1975). *Flags Through the Ages and Across the World*. Maidenhead: McGraw-Hill. ISBN 0-07-059093-1.
2. ↑  Hathaway, Jane (2003). *A Tale of Two Factions: Myth, Memory, and Identity in Ottoman Egypt and Yemen*. State University of New York Press. m/s. 96–7. ISBN 9780791458839.
3. ↑  Rabbat, Nasser O. (1995). *The Citadel of Cairo: A New Interpretation of Royal Mameluk Architecture*. m/s. 24. ISBN 9789004101241.
4. ↑  Smith, Whitney (1985). "New Flags". *The Flag Bulletin*. **24**. citing Meyer, L. A. (1933). *Saracenic Heraldry*. Oxford: Clarendon. m/s. 195.
5. ↑  Ebers, Georg (1878). *Egypt: Descriptive, Historical, and Picturesque, Volume I*. New York: Cassell & Company LTD. m/s. 242.
6. ↑  Baram, Amatzia (1991). *Culture, History and Ideology in the Formation of Ba'thist Iraq,1968-89*. Palgrave Macmillan UK. m/s. 151, note 15. ISBN 978-1-349-21243-9.
7. ↑  Podeh, Elie (2011). *The Politics of National Celebrations in the Arab Middle East*. Cambridge University Press. m/s. 87–. ISBN 978-1-107-00108-4.
8. ↑  Mehrez, Samia (2012). *Translating Egypt’s Revolution: The Language of Tahrir*. American University of Cairo Press. m/s. 119–. ISBN 978-1-61797-356-7.